***Templed Gwrthdaro Buddiannau’r Clwb – Polisi a Gweithdrefnau.***

\_\_\_\_\_\_\_\_

2019 - 20

**POLISI A GWEITHDREFNAU GWRTHDARO BUDDIANNAU’R CLWB.**

**Gwrthdaro Buddiannau.**

**Newidiwch yn ôl y galw i sefydlu polisi a gweithdrefn eich Clwb:**

* Defnyddiwch y select all ac yna’r replace all o newid y ddogfen ar gyfer eich Clwb
* Os yw eich Clwb yn Gwmni, bydd gan y Bwrdd Cyfarwyddwyr ofynion cyfreithiol penodol, a bydd gofyn am gael polisi a gweithdrefn fanylach
* Os yw eich Clwb yn elusen, efallai y bydd eich grŵp llywodraethu’n Ymddiriedolwyr neu rywbeth tebyg, a bydd yn rhaid i chi gydymffurfio â’r prosesau angenrheidiol a amlinellwyd gan y Comisiwn Elusennau
* Sonnir am rai swyddi allweddol yn y testun isod, bydd angen i chi sicrhau fod y cyfeiriadau hyn yn cael eu newid yn ôl y galw ar gyfer eich Clwb chi (e.e. Cadeirydd)

**Cyflwyniad**

Cydnabyddir a derbynnir y bydd gwrthdaro buddiannau’n digwydd o bryd i’w gilydd. Does dim dull cywir nac anghywir o ddelio â gwrthdaro buddiannau; yn y rhan fwyaf o achosion, mae’r mater yn ymwneud â gweithredu synnwyr cyffredin.

**Enghraifft o Ddatganiad Polisi**

“Mae gofyn i Swyddogion enw’r Clwb weithredu er budd gorau enw’r Clwb ac yn unol â’i nodau ac amcanion. Oherwydd hynny, rhaid i aelodau’r pwyllgor, rhai a gyflogir, hyfforddwyr ac eraill sy’n gweithredu ar ran enw’r Clwb fod yn rhydd o wrthdaro buddiannau a allai effeithio’n andwyol ar eu barn, eu gwrthrychedd neu’u teyrngarwch i’r clwb wrth ymwneud â gweithgareddau enw’r Clwb.”

## Pam cael polisi o’r fath?

Mae enw’r Clwb wedi ymrwymo i gynnal safonau uchel ac mae’n cynnal ei weithgareddau mewn dull agored a thryloyw. Bwriad y polisi a gweithdrefn hwn yw gwarchod enw’r Clwb a’r unigolion perthnasol fel ei gilydd rhag mynegi unrhyw arlliw o ymddygiad anaddas. Fe all gwrthdaro buddiannau godi pan fydd materion personol, teuluol neu fusnes unigolyn a / neu’i deyrngarwch wrthdaro yn erbyn amcanion enw’r Clwb.

Gall gwrthdaro o’r fath greu problem a gall:

* Gyfyngu ar drafodaeth rydd
* Arwain at benderfyniadau neu weithredoedd nad ydynt er budd enw’r Clwb; a
* Peryglu’r argraff fod enw’r Clwb wedi gweithredu’n anaddas.

Bwriad y polisi hwn yw gwarchod y clwb a’r unigolion perthnasol rhag unrhyw ymddygiad fod camymddwyn wedi digwydd. Gall hyd yn oed ymarweddiad neu awgrym o wrthdaro buddiannau niweidio enw da enw’r Clwb.

Fe allai polisi nodweddiadol ddatgan:

**“Dylai unigolion gynnal eu hunain yn gywir, yn ddiduedd ac yn onest bob amser, a dylent gynnal safonau uchel gwedduster a phroffesiynoldeb. Dylent osgoi sefyllfaoedd ble gallen nhw, neu enw’r Clwb** **fod yn agored i amheuaeth o gamymddwyn, a dylent osgoi rhoi eu hunain mewn safle ble mae gwrthdaro rhwng eu dyletswydd swyddogol i enw’r Clwb** **a buddiannau preifat.”**

NEU

**“Rhaid i aelodau pwyllgor, hyfforddwyr, staff cyflogedig, gwirfoddolwyr ac eraill sy’n gweithio ar ran enw’r Clwb** **fod yn rhydd o unrhyw wrthdaro buddiannau a allai effeithio’n andwyol ar eu barn, eu gwrthrychedd neu’u teyrngarwch i’r clwb.”**

Mae enw’r Clwb yn cydnabod y gall pobl gymryd rhan mewn gweithgareddau cyfreithlon ariannol, busnes, elusennol ac arall y tu allan i’w rôl yn enw’r Clwb, ond dylai unrhyw ddarpar wrthdaro buddiannau sy’n deillio o’r gweithgareddau hynny gael eu datgelu’n brydlon ar y ffurflen datgan diddordeb. Rhaid i staff cyflogedig gael caniatâd ysgrifenedig gan enw’r Clwb. cyn ymgymryd â rôl wirfoddol neu un sy’n derbyn tâl mewn unrhyw sefydliad chwaraeon arall. *(Dilëwch y frawddeg hon a phob cyfeiriad at staff cyflogedig os nad oes gennych staff cyflogedig).*

Mae’r polisi hwn yn esbonio beth a ystyrir gan enw’r Clwb fel gwrthdaro buddiannau a pha weithdrefn i’w dilyn pan fydd gwrthdaro buddiannau’n codi. Rhaid i’r gwaith o weithredu’r polisi a gweithdrefn hwn fod yn glir a thryloyw, ac ni ddylai fod yn ymwneud ag unrhyw arferion gwahaniaethol annheg. *(Awgrymir creu dolen o’r polisi hwn i godau ymarfer y clwb).*

**Ystyriaethau allweddol i’w hystyried wrth lunio eich gweithdrefn:**

* **Diffiniwch wrthdaro buddiannau:** A fyddai’n rhaid bod rhyw ddiddordeb ariannol personol yno cyn ystyried gwrthdaro buddiannau, neu a fyddai cyswllt â rhywun sy’n elwa o benderfyniad fod yn ddigon i roi’r gweithdrefnau ar waith?
* **Ystyriwch pa mor debygol o ddigwydd yn y dyfodol fyddai’r gwrthdaro:** A yw’r gwrthdaro buddiannau’n debygol o fod yn eithriadol, ac felly na fyddai rôl y person yn cael ei effeithio, ynteu a fyddai’n digwydd mor aml nes peri y byddai’n well ystyried rôl arall neu ddim rôl o gwbl?
* **Cytunwch ar y dull o ddatgan diddordeb:** Fel arfer, datganiad ysgrifenedig fyddai hwn, a gwblheir yn flynyddol o leiaf. Yn ogystal, mae’n arfer dda i ofyn i unrhyw ddatganiadau cyfredol neu newydd gael eu gwneud yn y cyfarfod ble bydd y penderfyniad dan ystyriaeth yn cael ei drafod.
* **Cytunwch ar y dull o fynd i’r afael â’r gwrthdaro:** Unwaith eto, mae sawl ffordd o fynd i’r afael â gwrthdaro buddiannau, a bydd gwrthdaro’n gallu amlygu’i hun mewn sawl ffurf wahanol, nad ydynt bob amser yn ymwneud â diddordeb ariannol e.e. hyfforddwr a chwaraewr, staff cyflogedig a ffrind, gŵr a gwraig ac ati.

Mae’r Polisi hwn yn berthnasol pryd bynnag y bydd aelod o bwyllgor enw’r Clwb, staff cyflogedig, neu unrhyw swyddog arall, yn cydnabod neu y dylai gydnabod yn rhesymol fod ganddo ef / hi Wrthdaro Buddiannau.

**Gwrthdaro Buddiannau** yw’r sefyllfa pan fydd gan rywun Ddiddordeb (diffiniad isod) a allai gyfaddawdu dyletswydd y person hwnnw i enw’r Clwb neu i unrhyw berson neu gorff arall y mae gan enw’r Clwb berthynas *(e.e. Awdurdod Lleol, Chwaraeon Cymru, noddwr).* Mae Gwrthdaro Buddiannau’n cynnwys canfyddiad o wrthdaro a darpar wrthdaro yn ogystal â gwrthdaro go iawn. *Canfyddiad* o wrthdaro yw ble byddai person rhesymol yn ystyried fod gwrthrychedd yn cael ei gyfaddawdu. *Darpar* wrthdaro yw sefyllfa a allai ddatblygu’n wrthdaro buddiannau go iawn neu ganfyddiedig.

**Diddordeb** yw ddiddordeb ariannol neu an-ariannol sy’n ymwneud â’r unigolyn neu Berson Cysylltiedig (diffiniad isod). Mae *diddordeb ariannol* yn cyfeirio at unrhyw beth o werth ariannol nid ansylweddol gan gynnwys, ond heb ei gyfyngu i gyflog, comisiwn, ffioedd ymgynghori, diddordeb cytundebol, gostyngiadau, eiddo a breindaliadau. Mae *diddordeb an-ariannol* yn cyfeirio at unrhyw fudd neu fantais an-ariannol, gan gynnwys, ond heb ei gyfyngu i, wybodaeth neu wasanaethau dethol, hawliau dros eiddo neu eiddo deallusol a gwelliant mewn gyrfa, addysg neu enw da proffesiynol, dethol chwaraewr / tîm neu rywbeth tebyg.

**Person Cysylltiedig** yw unrhyw un y mae gan yr unigolyn dan sylw berthynas ag ef sy’n debygol o ymddangos i rywun rhesymol fel un a allai ddylanwadu ar wrthrychedd yr unigolyn, gan gynnwys, ond heb ei gyfyngu i deulu agos, partner a ffrindiau personol agos.

**Os oes gan unigolyn Wrthdaro Buddiannau, disgwylir iddo ddatgelu hynny gan ddefnyddio’r weithdrefn a amlinellir isod.**

## Datgan diddordebau

Rhaid i bob aelod o bwyllgor y clwb, staff cyflogedig, hyfforddwyr a swyddogion eraill ddatgan eu diddordebau yn unol â’u rôl yn enw’r Clwb. Darperir ffurflen datgan diddordebau gan enw’r Clwb i’r perwyl hwn.

Cyfrifoldeb Ysgrifennydd y Clwb yw sicrhau fod unigolion yn derbyn ffurflen datgan diddordeb a bod y ffurflen wedi’i llenwi’n cael ei derbyn, ei hadolygu a’i chadw gan y clwb. (Newidiwch enw’r person cyfrifol os yw eich gofynion yn wahanol).

Mae angen adolygu neu ddiweddaru’r datganiad diddordebau o leiaf bob blwyddyn a hefyd ar unwaith os digwydd unrhyw newidiadau.

Os oes unrhyw un yn ansicr beth i’w ddatgan, neu pryd / a ddylai datganiad gael ei ddiweddaru, mae’n well pechu ar yr ochr orau, a bod yn or-ofalus. Os hoffai unrhyw un drafod unrhyw agwedd, dylent gysylltu â Chadeirydd y Clwb i gael arweiniad cyfrinachol.

Cofnodir diddordebau ar gofrestr diddordebau enw’r Clwb a fydd yn cael ei gynnal a’i gadw gan yr Ysgrifennydd (newidier fel uchod os yw’n wahanol). Fe arfer dim ond Cadeirydd y Clwb a staff cyflogedig ag awdurdod fydd yn cael gweld y gofrestr.

Os datgelir yn ddiweddarach fod un neu ragor o bobl a gymerodd ran mewn gwneud penderfyniad ddim wedi datgan gwrthdaro buddiannau gerbron. y cyfarfod neu rywbeth tebyg, bydd y Cadeirydd yn penderfynu a oes angen ailystyried y mater a gall gynghori yn ôl ei farn.

Ar ôl derbyn ffurflenni wedi’u cwblhau, bydd yr Ysgrifennydd yn diweddaru’r gofrestr â’r wybodaeth a ddatganwyd gan bob unigolyn.

**Diogelu data**

Bydd yr wybodaeth a dderbynnir yn cael ei phrosesu i sicrhau fod buddiannau gorau enw’r Clwb yn cael eu cynnal, yn unig. Ni ddefnyddir yr wybodaeth a ddarparwyd i unrhyw berwyl arall.

**Rheoli gwrthdaro**

Bydd yr Ysgrifennydd a’r Cadeirydd yn gyfrifol am adolygu’r ffurflenni datgan diddordeb a’r gofrestr, ac am gynghori ynghylch unrhyw weithredu angenrheidiol er mwyn mynd i’r afael ag unrhyw wrthdaro penodol. Os gellir rheoli gwrthdaro, rhaid i’r broses fod yn glir, a dylid ei chofnodi yn y gofrestr.

Gall Gwrthdaro Buddiannau godi mewn sawl ffordd; y mwyaf tebygol yw mewn sefyllfa cyfarfod neu yn ystod proses dethol chwaraewr, felly mae enw’r Clwb wedi sefydlu’r broses ganlynol i’w dilyn:

a) ym mhob cyfarfod:-

Mae’n ofynnol ar Gadeirydd y cyfarfod i ofyn i bawb sy’n bresennol i ddatgan unrhyw ddiddordeb(au) sy’n gysylltiedig ag unrhyw eitem ar yr agenda. Dylid cofnodi pob datganiad (gan gynnwys “dim”) yng nghofnodion y cyfarfod, ynghyd ag unrhyw weithred a wnaed gan y Cadeirydd i reoli’r gwrthdaro.

b) mewn cyfarfod dethol / sesiwn hyfforddi… Rhowch fanylion a gytunwyd gan y clwb yma, am nad yw’r pwynt hwn yn cael ei drin yn y templed

Os bydd penderfyniad gwrthdaro’n cael ei herio, rhaid cyfeirio pob gwybodaeth at y “rhowch enw’r rôl a enwir” a fydd yn gyfrifol am adolygu’r penderfyniad a wnaed ar y cyd â’r Cadeirydd a darparu argymhellion ysgrifenedig ar gyfer unrhyw weithredu. [Fe allai’r pesron fod yn llywydd y clwb, neu aelod oes neu rywun tebyg].

**Beth ddylech chi ei wneud os ydych chi’n wynebu gwrthdaro buddiannau?**

Dylech ddatgan eich diddordeb ar y cyfle cyntaf.

Isod, ceir enghreifftiau o’r modd y gall unigolyn reoli gwrthdaro drosto’i hun, neu sut y gallai Cadeirydd reoli sefyllfa benodol mewn cyfarfod:

* peidio â chymryd rhan wrth drafod rhai materion
	+ naill ai aros yn yr ystafell neu
	+ mynd o’r ystafell tan i’r eitem arbennig honno ddod i ben;
* peidio â chymryd rhan mewn penderfyniadau’n ymwneud â rhai materion
	+ naill ai aros yn yr ystafell wrth i’r penderfyniad gael ei wneud neu
	+ mynd o’r ystafell tan i’r penderfyniad gael ei wneud, ar ôl aros i glywed y drafodaeth;
* os yw’r gwrthdaro’n ymwneud â Chadeirydd y cyfarfod rhaid iddo ef / hi fynd o’r gadair a’r ystafell tan i’r eitem arbennig honno ddod i ben;
* camu o’r neilltu rhag unrhyw ymwneud mewn tasg neu benderfyniad dethol arbennig;
* datgan diddordeb sy’n gysylltiedig â noddwr penodol neu drydydd parti.

**Gwrthdaro na ellir mo’i reoli**

Fe all sefyllfa godi pan fydd y Cadeirydd yn penderfynu nad yw’n bosib rheoli’r gwrthdaro, ac mewn amgylchiadau o’r fath, bydd y Cadeirydd yn gofyn am gyfarfod gyda’r unigolyn perthnasol er mwyn trafod a chytuno ar ffordd ymlaen. Dylid gwneud nodyn yn y gofrestr yn unol â hyn gan nodi dyddiad y cytundeb; gellir cynnwys y manylion llawn, neu beidio, yn ôl yr hyn a benderfynwyd gan y cytundeb a lefel cyfrinachedd y sefyllfa.

Os bernir fod gwrthdaro aelod o staff cyflogedig yn amhosib ei reoli, bydd copi ysgrifenedig o’r gwrthdaro, y penderfyniad a chytundeb wedi’i lofnodi’n gorfod cael ei roi ar ffeil Adnoddau Dynol y gweithiwr. Bydd gwybodaeth o’r fath yn cael ei warchod. yn unol â’r Ddeddf Diogelu Data ai chyfyngu o’r rhai sydd angen gwybod er mwyn cwblhau eu dyletswyddau i enw’r Clwb. Dylid gwneud nodyn yn y gofrestr yn unol â hyn gan nodi dyddiad y cytundeb; gellir cynnwys y manylion llawn, neu beidio, yn ôl yr hyn a benderfynwyd gan y cytundeb a lefel cyfrinachedd y sefyllfa. Efallai y bydd angen cyfeirio at y polisi Adnoddau Dynol.

Nodyn: Unwaith y cytunir ar y Polisi a Gweithdrefnau Gwrthdaro Buddiannau, dylai gael ei adolygu’n rheolaidd; bob dwy flynedd fyddai’n arferol.

*Isod ceir dwy engrhaifft o Ffurflenni Datgan Diddordeb y gellir eu llenwi fel rhan o’r broses.*

**ENGHRAIFFT 1**

**Ffurflen Datgan Diddordeb – ffurf syml.**

**Datgan Diddordeb**

Enw:

Yr wyf i, drwy hyn, yn datgan diddordeb, fel yr amlinellir isod, ac rwy’n ymrwymo i lynu wrth bolisi enw’r Clwb ar faterion o’r fath, ac i gydymffurfio ag unrhyw benderfyniadau a wneir gan y Cadeirydd o ran rheoli fy ngwrthdaro.

Llofnodwyd:

Dyddiad:

**Natur Diddordeb(au)**

|  |  |  |
| --- | --- | --- |
| **Diddordeb:** | Ariannol  | An-ariannol  |
| Fi:*Enw* | *Ysgrifennwch DIM os nad oes dim yn berthnasol os gwelwch yn dda*  | *Ysgrifennwch DIM os nad oes dim yn berthnasol os gwelwch yn dda* |
| Person Cysylltiedig:*Enw* | *Ysgrifennwch DIM os nad oes dim yn berthnasol os gwelwch yn dda* | *Ysgrifennwch DIM os nad oes dim yn berthnasol os gwelwch yn dda* |

***Nodiadau***

**Gwrthdaro Buddiannau** yw’r sefyllfa pan fydd gan rywun Ddiddordeb (diffiniad isod) a allai gyfaddawdu dyletswydd y person hwnnw i enw’r Clwb neu i unrhyw berson neu gorff arall y mae gan enw’r Clwb berthynas. Mae Gwrthdaro Buddiannau’n cynnwys canfyddiad o wrthdaro a darpar wrthdaro yn ogystal â gwrthdaro go iawn. *Canfyddiad* o wrthdaro yw ble byddai person rhesymol yn ystyried fod gwrthrychedd yn cael ei gyfaddawdu. *Darpar* wrthdaro yw sefyllfa a allai ddatblygu’n wrthdaro buddiannau go iawn neu ganfyddiedig.

**Diddordeb** yw ddiddordeb ariannol neu an-ariannol sy’n ymwneud â’r unigolyn neu Berson Cysylltiedig (diffiniad isod). Mae *diddordeb ariannol* yn cyfeirio at unrhyw beth o werth ariannol nid ansylweddol gan gynnwys, ond heb ei gyfyngu i gyflog, comisiwn, ffioedd ymgynghori, diddordeb cytundebol, gostyngiadau, eiddo a breindaliadau. Mae *diddordeb an-ariannol* yn cyfeirio at unrhyw fudd neu fantais an-ariannol, gan gynnwys, ond heb ei gyfyngu i, wybodaeth neu wasanaethau dethol, hawliau dros eiddo neu eiddo deallusol a gwelliant mewn gyrfa, addysg neu enw da proffesiynol.

**Person Cysylltiedig** yw unrhyw un y mae gan yr unigolyn dan sylw berthynas ag ef sy’n debygol o ymddangos i rywun rhesymol fel un a allai ddylanwadu ar wrthrychedd yr unigolyn, gan gynnwys, ond heb ei gyfyngu i deulu agos, partner a ffrindiau personol agos.

**ENGHRAIFFT 2**

**Ffurflen Datgan Diddordeb – manwl iawn**

Rhaid llenwi’r ffurflen hon o leiaf bob blwyddyn gan bob personél â swyddogaeth yn enw’r Clwb, mae’n cydymffurfio â gofynion Polisi Gwrthdaro Buddiannau enw’r Clwb, fel yr amnewidir o bryd i’w gilydd.

Dywed y Polisi Gwrthdaro Buddiannau fel a ganlyn:

“**Rhowch eiriad y polisi yma**”

Rhaid darllen y ddogfen bolisi ar ei hyd cyn llenwi’r ffurflen hon, ac mae’i llenwi gennych yn cadarnhau eich bod wedi’i darllen a’i deall. *Os oes gennych unrhyw ymholiadau am y polisi neu’r ffurflen hon, cysylltwch â Chadeirydd y Clwb cyn ei llenwi os gwelwch yn dda.*

|  |  |
| --- | --- |
| **Enw (Llythrennau Bras)**  |  |
| **Prif safle o fewn enw’r Clwb**  |  |
| **Safle ychwanegol o fewn enw’r Clwb** |  |

Mae enw’r Clwb yn cydnabod y gall pobl gymryd rhan mewn gweithgareddau ariannol, busnes, elusennol ac arall cyfreithlon y tu allan i’w rôl yn enw’r Clwb, ond dylai unrhyw ddarpar wrthdaro buddiannau sy’n deillio o’r gweithgareddau hynny gael eu datgelu’n brydlon ar y ffurflen datgan diddordeb.

NODER Mae Gwrthdaro Buddiannau’n cynnwys canfyddiad o wrthdaro a darpar wrthdaro yn ogystal â gwrthdaro buddiannau go iawn – atebwch yn addas felly. **Os atebwch unrhyw gwestiwn yn gadarnhaol, rhowch fanylion pellach isod os gwelwch yn dda.**

|  |  |  |  |
| --- | --- | --- | --- |
|  | **ATEBWCH Y CWESTIYNAU CANLYNOL OS GWELWCH YN DDA** | **Oes/Ydw** | **Na** |
| 1. | A oes perthynas, boed fewnol neu allanol i’r clwb, a allai yn eich barn chi achosi gwrthdaro go iawn, canfyddiad ohono neu ddarpar wrthdaro â’ch gweithgareddau gyda enw’r Clwb? |  |  |
| 2. | Ydych chi neu unrhyw berson cysylltiedig wedi gwneud gwaith gwirfoddol neu gyflogedig dros y 12 mis diwethaf a allai greu gwrthdaro buddiannau, neu ganfyddiad ohono neu ddarpar wrthdaro â’ch gweithgaredd allanol gyda enw’r Clwb? |  |  |
| 3. | Hyd eithaf eich gwybodaeth, oes gennych chi neu unrhyw berson cysylltiedig berthynas arwyddocaol neu ddylanwadol, neu unrhyw ddiddordeb ariannol yn unrhyw sefydliad y mae gan enw’r Clwb berthynas â hi, boed ariannol neu fel arall?  |  |  |
| 4. | Dros y 2 flynedd ddiwethaf ydych chi neu unrhyw berson cysylltiedig, wedi ymwneud yn bersonol ag unrhyw noddwr, cyfredol neu ddarpar, i enw’r Clwb? |  |  |
| 5.  | Ydych chi neu unrhyw berson cysylltiedig yn ystod y 2 flynedd ddiwethaf wedi bod yn aelod o glwb enw camp arall?  |  |  |
| 6. | Hyd y gwyddoch, oes gennych chi neu unrhyw berson cysylltiedig unrhyw ddiddordeb arall a allai achosi gwrthdaro buddiannau?  |  |  |

Llenwch y tabl isod ar gyfer pob cwestiwn a atebwyd yn **GADARNHAOL**.

**Diddordeb** yw diddordeb ariannol neu an-ariannol sy’n ymwneud â chi a Pherson Cysylltiedig.

**Person Cysylltiedig** yw unrhyw un rydych chi’n cael (neu wedi cael) perthynas â nhw sy’n debygol o ymddangos i rywun rhesymol fel un a allai ddylanwadu ar eich gwrthrychedd, gan gynnwys, ond heb fod yn gyfyngedig i, deulu agos, partner a ffrindiau personol agos.

|  |  |  |  |  |  |  |
| --- | --- | --- | --- | --- | --- | --- |
|  | **Manylion y gwrthdaro** | **Fi** | **(Enw) Person cysylltiedig**  | **Gwrthdaro go iawn** | **Canfyddiad o wrthdaro** | **Darpar wrthdaro** |
| 1 |  |  |  |  |  |  |
| 2 |  |  |  |  |  |  |
| 3 |  |  |  |  |  |  |
| 4 |  |  |  |  |  |  |
| 5 |  |  |  |  |  |  |
| 6 |  |  |  |  |  |  |

* Rwy’n cydnabod fy mod wedi darllen a deall polisi enw’r Clwb ar Wrthdaro Buddiannau.
* Rwy’n cadarnhau fy mod wedi llenwi’r atebion hyd eithaf fy ngwybodaeth a bod yr wybodaeth a ddarparwyd yn wir ac yn gywir.
* Rwy’n cadarnhau y byddaf yn diweddaru enw’r Clwb ag unrhyw wybodaeth newydd neu wybodaeth sydd wedi newid.
* Rwy’n deall y gallaf wynebu gweithredu disgyblaethol os daw’n amlwg yn ddiweddarach fod unrhyw wybodaeth yn ffug.
* Deallaf y gellir defnyddio peth o’r wybodaeth hon, neu’r cyfan, gan enw’r Clwb i lunio cofrestr gwrthdaro.

|  |  |  |
| --- | --- | --- |
| Llofnodwyd: |  | ***At ddefnydd enw’r Clwb yn unig***Ffurflen wedi’i gwirio gan  **o fewn enw’r Clwb** a manylion wedi’u trosglwyddo i’r Gofrestr Gwrthdaro  |
| Dyddiad: |  |  |
| Nodyn atodol  | Ie / Na *(* *dileer yn ôl y galw)* | Penderfyniad Gwrthdaro:Dyddiad y cadarnhawyd y penderfyniad i’r unigolyn:  |

Cesglir yr wybodaeth hon **i bwrpas rheoli gwrthdaro yn unig**; mewn rhai amgylchiadau gellid barnu ei fod yn wybodaeth bersonol sensitif, a dylid ei reoli’n unol â hynny.